Γραφολογία

thumb|300px|Χειρόγραφο του 1875.
**Γραφολογία** *(γραφή+λόγος)* είναι η μελέτη και ανάλυση του γραφικού χαρακτήρα με σκοπό τη σκιαγράφηση του χαρακτήρα και της προσωπικότητας του ατόμου.  Όπως το DNA έτσι και ο τρόπος γραφής είναι μοναδικός. Πρόκειται για την ανάλυση της έκφρασης του υποσυνείδητου του εγκεφάλου μέσω της γραφής. 
Η γραφολογία παρέχει μια αμερόληπτη περιγραφή κάθε ανθρώπινης οντότητας, ανεξαρτήτως φύλου, χρώματος ή θρησκείας.

Σύμφωνα με μελέτη της αμερικανικής εταιρείας *National Pen Company*, ο γραφικός χαρακτήρας μπορεί να αποκαλύψει περίπου 5.000 χαρακτηριστικά στοιχεία της προσωπικότητας του γράφοντος.

## Ιστορία

Η γραφολογία, ξεκίνησε τον 17ο αιώνα από τον Ιταλό φιλόσοφο *Camillo Baldi*, ο οποίος το 1622 δημοσίευσε την πραγματεία του, σχετικά με τον τρόπο που αντιλαμβανόμαστε το χαρακτήρα του ατόμου, με βάση τον γραφικό του χαρακτήρα.

## Είδη
 

Α. Αναλυτική γραφολογία

Η διαδικασία κατά την οποία ανιχνεύεται η προσωπικότητα του ατόμου μέσω του γραφικού του χαρακτήρα.

Β. Δικαστική γραφολογία

Η διαδικασία πιστοποίησης της πατρότητας ενός χειρόγραφου ή της υπογραφής. 

Προϋποθέσεις ασφαλούς αποτίμησης  ενός εγγράφου:

*Δεν αρκεί η  μελέτη της εξωτερικής μορφής της γραφής που μπορεί να επηρεαστεί από την ύπαρξη τυχόν παθολογικών παραγόντων, τη χρήση φαρμάκων ή την πάροδο των ετών.

*Ο δικαστικός γραφολόγος δεν πρέπει να αρκείται στη μορφολογική σύγκριση του γραφικού χαρακτήρα. 

## Κριτήρια αξιολόγησης γραφολογικής ανάλυσης

*Μέγεθος περιθωρίων 
Φαρδύ περιθώριο στο δεξί, αριστερό, επάνω ή κάτω μέρος της σελίδας, στενό περιθώριο στο δεξί μέρος της σελίδας, άνισο περιθώριο στο δεξί, αριστερό, κάτω μέρος της σελίδας, πολύ φαρδιά ή πολύ στενά περιθώρια από το γραμμένο κείμενο

*Κλίση γραμμών: σταθερές οριζόντιες γραμμές, ανηφορικό, κατηφορικό γράψιμο

*Κλίση λέξεων: λοξές, ανηφορικές, κατηφορικές

*Μέγεθος γραφής: λεπτό, παχύ, φαρδύ, στενό, πλαϊνό, γωνιώδες, αψιδωτό, τετράγωνο

*Κλίση γραψίματος: όρθιο-κατακόρυφο, κλίση προς τα εμπρός, προς τα δεξιά, αριστερή κλήση, ποικιλία κλήσης

*Συνδέσεις: στρωτό, ασύνδετο γράψιμο

*Ζώνες: άνω, μεσαία, κάτω  ζώνη

*Κεφαλαία γράμματα: μικρά ή κοντά, μικροσκοπικά 

*Αρχικά & τελικά γράμματα

*Γράμματα *α, ο, τ* 

*Γράμματα *γ, ζ, ξ, ψ* 

*Αριθμοί, μέγεθος, έμφαση 

*Σχηματισμοί γραφής: ανοιχτοί, κλειστοί, μικτοί

*Πίεση & ταχύτητα γραφής 

*Υπογραφή: μέγεθος, ευανάγνωστη, διακόσμηση-έμφαση 

## Διαδικασία γραφολογικής ανάλυσης

Σε ένα λευκό αχαράκωτο χαρτί διαστάσεων τουλάχιστον 25x25 εκατοστά με δείγμα γραφής 100 τουλάχιστον λέξεων ο γράφων συντάσσει ένα κείμενο ή περισσότερα, ακόμα καλύτερα, με στυλό και όχι μαρκαδόρο ούτε μολύβι και στο τέλος το υπογράφει. Το κείμενο πρέπει να είναι πεζό και όχι σε στίχους. Ο εμπειρογνώμονας το μελετάει απ’ το τέλος προς την αρχή του και αποφαίνεται, σε εύλογο χρονικό διάστημα. Η ανάλυση ενός κειμένου από  το γραφολόγο μπορεί να παρομοιαστεί με τη μελέτη ενός προσώπου από τη φωτογραφία του. Καθώς ποικίλλουν οι ψυχολογικές διαθέσεις του γράφοντος ο σκελετός της γραφής παραμένει ίδιος. Μέσω της γραφολογικής ανάλυσης δεν μπορούν να διαγνωστούν η ηλικία ή το φύλο του ατόμου. Η γραφή δεν πρέπει να είναι προσκολλημένη στα σχολικά πρότυπα. Για το λόγο αυτό η γραφολογική ανάλυση είναι προτιμότερο να γίνεται μετά την ενηλικίωση του ατόμου.

## Συμβολή

Σκιαγραφώντας το πορτρέτο του γράφοντος και διερευνώντας τη σχέση του γραφικού του χαρακτήρα και της ψυχοδιανοητικής του συγκρότησης, η ψυχοδιαγνωστική αξία της γραφολογίας μπορεί να συμβάλλει στους ακόλουθους τομείς:

Α. Κοινωνική συμβολή

*Στον εντοπισμό του επαγγέλματος που ταιριάζει καλύτερα στο άτομο, ανάλογα με τα ιδιαίτερα ταλέντα του.
*Στην επιλογή του κατάλληλου υποψηφίου από τις επιχειρήσεις και τους υπεύθυνους επιλογής προσωπικού.

Β. Επιστημονική συμβολή

*Στον εντοπισμό μαθησιακών δυσκολιών ή ψυχικών διαταραχών στην παιδική ηλικία.
*Στην ανίχνευση ψυχολογικών προβλημάτων ή συμπλεγμάτων.

Γ. Εγκυρότητα εγγράφων

Σύμφωνα με τη δικαστική γραφολογία, μέσω της γραφοτεχνικής-συγκριτικής μεθόδου διαπιστώνεται από τον ειδικό η γνησιότητα του χειρόγραφου ή της υπογραφής.

## Σημειώσεις


## Παραπομπές


## Πηγές

*

## Πρόσθετη ανάγνωση
*  
*  

## Εξωτερικοί σύνδεσμοι

*  Skeptic's Dictionary entry on graphology
*  BBC article about graphology
*  How Graphology Fools People

Κατηγορία:Επιστήμες
Κατηγορία:Βιομετρία
Κατηγορία:Προσωπικότητα
Κατηγορία:Γραφή
Κατηγορία:Ψευδοεπιστήμες